ઇંગ્લેન્ડ ખાતે હાલની ટીમ ઇન્ડિયાએ ટેસ્ટ ક્રિકેટમાં જે પ્રકારનું પ્રદર્શન કર્યું છે, તેનાથી ભારતીય ક્રિકેટ ટીમના ચાહકો ઘણા જ નારાજ થયા છે. બીસીસીઆઇ દ્વારા કડક પગલાં પણ ભરવામાં આવ્યા છે અને આગામી વિશ્વકપ કે જે 2015માં ઓસ્ટ્રેલિયા અને ન્યુઝીલેન્ડની ધરતી પર રમાવાનો છે, તેમાં ટીમ ઇન્ડિયા સારું પ્રદર્શન કરે એ માટે અત્યારથી જ તૈયારીઓ શરૂ કરી દીધી છે. જેના ભાગરૂપે ટીમમાં નવા ચહેરાઓને સ્થાન આપવામાં આવ્યું છે અને ભવિષ્યની ટીમ ઇન્ડિયા તૈયાર કરી છે. જેમાં ખાસ ધ્યાન આપવા યોગ્ય બે ખેલાડી છે એક કર્ણ શર્મા અને બીજો 19 વર્ષિય યુવા ખેલાડી સંજુ સેમસન.